# data[].attributes.body
Γράψτε το δικό σας κείμενο απαντώντας στις παρακάτω ερωτήσεις:

Τι σε κάνει χαρούμενο;

Τι ονειρεύεσαι και τι σκοπεύεις να πετύχεις μελλοντικά;

Σου προκαλεί κάτι άγχος τελευταία;

Ποια χαρακτηριστικά των συνομιλήκων σου δεν σου αρέσουν;

Τι δεν σου αρέσει στην κοινωνία και θα ήθελες να το αλλάξεις;

Προτιμάς να ακούς τον άλλον ή να του μιλάς;

Ζητάς εύκολα συγνώμη από τους δικούς σου;

Τα περνάς καλά με την παρέα σου ή με την/τον φίλο σου;

ΣΗΜΕΙΩΣΗ : Για να γράψεις στο padlet αρκεί να κάνεις διπλό κλικ στην οθόνη ή να πατήσεις το σύμβολο + που βρίσκεται στα δεξιά της οθόνης σου.

Μόλις γράψεις το κείμενό σου πατάς το κουμπί update πάνω δεξιά. Μην ξεχάσεις να γράψεις το μικρό σου όνομα, το τμήμα και την τάξη καθώς και το σχολείο σου.

# data[].attributes.attachment_link.authors[].name
ΟΡΑΜΑ ΠΑΙΔΕΙΑΣ ΦΡΟΝΤΙΣΤΗΡΙΑ ΜΕΣΗΣ ΕΚΠΑΙΔΕΥΣΗΣ

# data[].attributes.attachment_link.title
Εφηβεία «Νιώθω Διαφορετικά»

# data[].attributes.headline
Πότε ξεκινά και πότε τελειώνει η εφηβεία;

# data[].attributes.subject
Πότε ξεκινά και πότε τελειώνει η εφηβεία;

# data[].attributes.body
Παρόλο που από νομικής άποψης κάποιος θεωρείται ενήλικος μόλις κλείσει τα 18 έτη,  από βιολογικής άποψης δεν ισχύει το ίδιο.

Και αυτό συμβαίνει καθώς η ανάπτυξη του εγκεφάλου συνεχίζεται και μετά τα 18. Ετσι λοιπόν σύμφωνα με τους Βρετανούς Παιδοψυχιάτρους και την βρετανική «Ιντιπέντεντ» η εφηβεία ξεκινά κόντα στα 10 έτη και τελειώνει γύρω στα 25!

Οι επιστήμονες εξηγούν πως οι βελτιωμένες συνθήκες υγείας και διατροφής στις αναπτυγμένες χώρες συμβάλλουν στην πρώϊμη έναρξη της ήβης με τον οργανισμό να ανταποκρίνεται νωρίτερα 2-3 χρόνια.

# data[].attributes.headline
Συναισθήματα 

# data[].attributes.subject
Συναισθήματα 

# data[].attributes.body
Σημαντική πρόκληση στην εφηβεία αποτελούν οι εναλλαγές της διάθεσης. Ο έφηβος συχνά αλλάζει απότομα διάθεση, απροσδόκητα και χωρίς εμφανή αιτία. Εύκολα το γέλιο μετατρέπεται σε θυμό, ο θυμός σε κλάμα, το κλάμα σε εύθυμη διάθεση και ούτω καθ’ εξής. Αυτές οι εναλλαγές φέρνουν συχνά δυσκολίες στην καθημερινότητα του εφήβου αλλά και του περιβάλλοντός του. Οι γύρω του δυσκολεύονται να προσαρμοστούν στις αλλαγές αυτές, ενώ τον θεωρούν «παράλογο», «υπερβολικό» και «αλλοπρόσαλλο», κάτι που τείνει να χειροτερεύει τον τρόπο που νιώθει ο έφηβος.

Παρόλο που αυτές οι «παράξενες» διαθέσεις του εφήβου είναι δυσνόητες και δύσκολες στο χειρισμό, είναι καλύτερα να αποφεύγονται οι επιπλέον συγκρούσεις. Θα πρέπει να δίνεται στον έφηβο ο απαραίτητος χρόνος για να χειριστεί τη διάθεσή του, ενώ καλό θα ήταν να του επιτρέπονται τα ξεσπάσματα εντός των επιτρεπόμενων ορίων.

# data[].attributes.headline
Σύμφωνα με την Σούζαν 

# data[].attributes.body
Σύμφωνα με την Σούζαν Σόγιερ, Διευθύντρια του κέντρου υγείας στην Βασιλική Παιδιατρική Κλινική της Μελβούρνης, η αργοπορημένη απόκτηση οικογένειας και οικονομικής ανεξαρτησίας καθυστερούν την ανάληψη ευθυνών και ψυχοκοινωνική ωρίμανση  του ατόμου και για αυτό η περίοδος της εφηβείας έχει επεκταθεί.

# data[].attributes.headline
Τι είναι εφηβεία;

# data[].attributes.subject
Τι είναι εφηβεία;

# data[].attributes.body
Η εφηβεία είναι το μεταβατικό στάδιο ανάμεσα στην παιδική ηλικία και στην ενηλικίωση και χαρακτηρίζεται από έντονες αλλαγές σε βιολογικό,συναισθηματικό , γνωστικό και συμπεριφορικό επίπεδο.

Οι συγκρούσεις, η αναστάστωση,τα έντονα και αμφιθυμικά συναισθήματα έχουν κυρίαρχο ρόλο για αυτό και από την αρχαιότητα ήδη η εφηβεία χαρακτηριζόταν ως «Περίοδο με Προβλήματα».

Η αγγλική λέξη puberty( ήβη) προέρχεται από την λατινική λέξη pubertas που σημαίνει το χρονικό σημείο της ενηλικίωσης.

# data[].attributes.headline
Μαρία , 1ο Γενικό Λύκειο Μεσολογγίου, Α3

# data[].attributes.subject
Μαρία , 1ο Γενικό Λύκειο Μεσολογγίου, Α3

# data[].attributes.body
Νιώθω χαρά, όταν βρίσκομαι με τα αγαπημένα μου πρόσωπα. Μελλοντικά θα ήθελα μέσα από τη δουλειά μου να συνεισφέρω στον συνάνθρωπο .

Με αγχώνει το γεγονός ότι υπάρχει περίπτωση να μην καταφέρω τους στόχους μου .Δεν μου αρέσει όταν οι άλλοι με στηλιτεύουν και γίνονται χειριστικοί .Μου αρέσει να μιλάω και να ακούω συγχρόνως .

Η αλήθεια είναι πως ζητάω εύκολα συγγνώμη .Με την παρέα μου περνάω καλά καθώς με κάνουν να ξεχνάω τα προβλήματά μου .

# data[].attributes.headline
Ποίημα του κ. Γεωργόπουλου Μίμη,ποιητή και εικαστικού  με τίτλο "Εφηβεία"

# data[].attributes.subject
Ποίημα του κ. Γεωργόπουλου Μίμη,ποιητή και εικαστικού  με τίτλο "Εφηβεία"

# data[].attributes.body
Αλλάζει η σκέψη ώριμη βλέψη και συ μεγαλώνεις

νέες εικόνες μπροστά σου να στέκουν

ξαφνιάζουν εσένα δεν φεύγεις στα ξένα

δεν είσαι δειλός

η πρώτη σου πάλη η πρώτη σου ζάλη

ζωή σου αρχίζει το νέο παιχνίδι

καλείσαι να παίξεις στο στίβο να τρέξεις

μικρέ αθλητή

η φύση το ξέρει καρπός ωριμάζει

κι ο χρόνος φωνάζει στρατεύσου με θάρρος

και συ το βλαστάρι ζωής το κοντάρι

θα δώσει εκείνο στο νέο της κόσμο

που θέλει να ζει

κράτα στο χέρι σημαία ελπίδας

ορθό το κορμί σου χαρά η ορμή σου

είσαι μπροστάρης ποτέ μη δειλιάζεις

χαρά της ζωής.

# data[].attributes.headline
Κωνσταντίνος , 2ο Γενικό Λύκειο Μεσολογγίου,Α2

# data[].attributes.subject
Κωνσταντίνος , 2ο Γενικό Λύκειο Μεσολογγίου,Α2

# data[].attributes.body
Είμαι χαρούμενος ,όταν πετυχαίνω τους στόχους μου. Στο μέλλον σκοπεύω να γίνω γιατρός. Παρατηρώ ότι ζω σε μια κοινωνία όπου κυριαρχεί το μίσος, ο φόβος και η λύπη. Προσωπικά μου αρέσει και να ακούω τους άλλους και να τους μιλάω. Ζητώ συγνώμη, όταν καταλαβαίνω ότι έχω κάνει κάποιο λάθος. Με την παρέα μου τα περνώ πολύ καλά.

# data[].attributes.headline
Ελένη , 1ο Γενικό Λύκειο Μεσολογγίου, Α3

# data[].attributes.subject
Ελένη , 1ο Γενικό Λύκειο Μεσολογγίου, Α3

# data[].attributes.body
Νιώθω χαρούμενη όταν πετυχαίνω τους στοχους μου και είμαι με δικούς μου ανθρώπους που με κάνουν, να νιώθω ο εαυτός μου.Μελλοντικά θα ήθελα να σώζω ζωές.

Μου προκαλεί άγχος η σκέψη ότι δεν θα πετύχω, ενώ δεν μου αρέσουν οι προσβολές και τα λόγια που χρησιμοποιούν αρκετοί άνθρωποι για να επιβάλλουν την άποψη τους και να προσβάλλουν τον συνάνθρωπο τους.

Θα ήθελα στο μέλλον η κοινωνία να παρέχει ισότιμες ευκαιρίες σε όλους τους ανθρώπους ανεξαρτήτως καταγωγής, εμφάνισης και φύλου .Προτιμω να ακούω παρά να μιλάω.Ζητάω εύκολα συγγνώμη, όταν καταλαβαίνω οτι έχω κάνει κάτι λάθος.Επιπλέον, περνάω καλά με την παρέα μου καθώς στηρίζουμε και συμβουλεύουμε ο ένας τον άλλο.

# data[].attributes.headline
Βαλέρια, Γενικό Λύκειο Αιτωλικού Α2

# data[].attributes.subject
Βαλέρια, Γενικό Λύκειο Αιτωλικού Α2

# data[].attributes.body
Στη ζωή πλέον, οι έφηβοι αναζητούν να βρουν την ευτυχία και τη χαρά, κάτι που όλος ο κόσμος θεωρεί δεδομένο αλλά για εμάς τους νέους είναι ακατόρθωτο! Προσωπικά εμένα δεν με κάνει χαρούμενη ούτε η τεχνολογία ούτε τα δώρα, όπως τα περισσότερα παιδιά.. Εγώ βρίσκω ευτυχία στο να βοηθάω τους ανθρώπους σε ό,τι χρειαστούν, να νοιάζομαι για τους άλλους , να τους κάνω να χαμογελάνε, τους βάζω όλους πάνω από τον εαυτό μου γιατί αυτό με κάνει χαρουμενη.. Άλλωστε δεν είναι τυχαίο που λένε πως "η ευτυχία κρύβεται μέσα μας".. Ασχέτως αν εγώ νιώθω μια μόνιμη θλίψη... Όσον αφορά το άγχος μπορώ να πω πως από μικρή ήμουν αγχώδης τύπος... Όλη αυτή η κατάσταση επιδεινώθηκε με το που ανέβηκα ένα σκαλοπατάκι,στο γυμνάσιο.. Διαβάσματα, υποχρεώσεις,φιλίες και γενικά διάφορα προβλήματα της εφηβείας τα οποία με βασάνιζαν και με βασανίζουν ακόμη και τώρα στο λύκειο,μου έχουν προκαλέσει ένα χρόνιο άγχος, το οποίο δεν μπορώ να ελέγξω, με διάφορα ψυχοσωματικά προβλήματα με τα οποία έχω κουραστεί να παλευω.... Φοβάμαι να ονειρεύομαι, δεν είμαι αισιόδοξος άνθρωπος, πιστεύω πως η ψυχική μου κατάσταση θα καταστρέψει ότι πάω να χτίσω με μεγάλη προσπάθεια... Ειδικά τώρα, στο τελευταίο στάδιο, που σε λίγα χρόνια θα δώσουμε πανελλήνιες, δεν ξέρω πως θα το διαχειριστώ όλο αυτό το άγχος, πώς θα ανταπεξέλθω;.. Θα τα χαλάσω άθελά μου όλα, έτσι νιώθω.. Είναι άδικο το μέλλον μας να κρίνεται από έναν βαθμό που θα γράψουμε ως έφηβοι...Μακάρι κάποτε να φύγει αυτό το χρόνιο άγχος..αλλά μάλλον είναι ακατόρθωτο...Παρόλα αυτά έχω έναν στόχο να γίνω μια πετυχημένη παιδοψυχολόγος, θέλω να κάνω τα παιδιά και τους εφήβους να μην νιώσουν ποτέ έτσι όπως ένιωσα εγώ.. Θέλω να τους προσφέρω ασφάλεια και πάνω απ'όλα να ξέρουν πως έχουν έναν άνθρωπο που τους καταλαβαίνει και μπορεί να τους βοηθήσει... Παράλληλα θα ήθελα να δουλέψω και σε σχολείο ως καθηγήτρια ψυχολογίας... Να συνδυάσω το επάγγελμά μου με την διδασκαλία καθώς λατρεύω τα γράμματα , θα ήθελα πάρα πολύ να γίνω εκπαιδευτικός αλλά είναι πάνω από τις δυνάμεις μου, δεν θα τα κατάφερνα και είμαι σίγουρη γι'αυτό.. Έτσι σκέφτομαι να συνδυάσω την ψυχολογία με το σχολείο... Λατρεύω το σχολείο, και όλη αυτή την αγάπη την οφείλω στους καθηγητές μου, που ήταν πάντα εδώ για εμένα σε ότι χρειαστώ , μου κρατούσαν το χέρι για να περάσω την γέφυρα χωρίς δυσκολίες... Ήρωες! Οι καθηγητές μου για εμένα είναι τα μοναδικα πρότυπα που έχω σε αυτή τη ζωή... Μακάρι να τους μοιάσω έστω και στο ελάχιστο... Επιπλέον έχω σκοπό να γίνω και τραγουδίστρια.... Ασχολούμαι με το τραγούδι και την μουσική από τότε που θυμάμαι τον εαυτό μου, καθώς πάω και φωνητική... Το τραγούδι είναι ο δικός μου τρόπος επικοινωνίας, ο δικός μου τρόπος έκφρασης... Με χαλαρώνει όσο τίποτα άλλο και ξεφεύγω από τα προβληματα που με απασχολουν καθημερινά... Ελπίζω να καταφέρω να γίνω όλα αυτά που ονειρεύομαι χωρίς κανένα εμπόδιο και να μοιάσω στους ήρωες μου καθώς οι καθηγητές μου μού έδωσαν κίνητρο και ώθηση για να παλέψω! Εύχομαι οι έφηβοι κάποια στιγμή να βρούνε την πραγματικη ευτυχία!

# data[].attributes.headline
Σπυριδούλα,1 ΓΕΛ Μεσολογγίου 

# data[].attributes.subject
Σπυριδούλα,1 ΓΕΛ Μεσολογγίου 

# data[].attributes.body
Χαρούμενη ειμαι όταν μετά από πολλή προσπάθεια πετυχαίνω τους στόχους μου.Μελλοντικά θα ήθελα να γίνω ψυχολόγος και να βοηθάω τους ανθρώπους να γίνονται καλυτεροι.

Τον τελευταίο καιρό μου προκαλεί άγχος το διάβασμα.Απο τους συνομηλίκους μου δεν μου αρέσει όταν βρίσκουν κάποιο ελάττωμά σου που σε επηρεάζει και σε χαρακτηρίζουν με αυτό.

Θα ηθελα η κοινωνία μας να γίνει καλύτερη μειώνοντας την εγκληματικότητα και τη βία και γενικά όλα αυτά που συμβαίνουν σήμερα .Προτιμώ να ακούω τον άλλον πόσο μάλλον όταν πρόκειται για το καλό μου.Ζητάω πολύ ευκολα συγγνώμη από τους δικούς μου ανθρώπους.Με την παρέα μου τα περνάμε υπέροχα γιατί όταν είμαι μαζί τους νιώθω ότι ξεφεύγω από αυτά που με απασχολούν αφού μιλάμε και γελάμε ασταμάτητα!

# data[].attributes.headline
Gogo,1 Λύκειο Μεσολογγίου ,Α3👑

# data[].attributes.subject
Gogo,1 Λύκειο Μεσολογγίου ,Α3👑

# data[].attributes.body
Είμαι χαρούμενη όταν βρίσκομαι με φίλους και αγαπημένα πρόσωπα . Θέλω να ασχοληθώ με τη ζωγραφική, κυρίως να περάσω γραφιστική. Γενικά δεν αγχώνομαι εύκολα, δεν μου αρέσει όταν οι συνομήλικοί μου λένε ψέματα και κυρίως όταν δεν παραδέχονται τα λάθη τους .Μου αρέσει κυρίως να ακούω τους άλλους .Ζητάω εύκολα συγνώμη καθώς δεν θέλω να κρατάω κακία στους άλλους. Με την παρέα μου περνάω τέλεια καθώς τους νιώθω σαν δεύτερη οικογένεια και με κάνουν να γελάω και να περνάω καλά.

# data[].attributes.headline
" Ο έφηβος", Ποίημα του Μίμη Γεωργόπουλου

# data[].attributes.subject
" Ο έφηβος", Ποίημα του Μίμη Γεωργόπουλου

# data[].attributes.body
Καρπός ωριμάζει βλαστάρι καμάρι

νέο το κύμα φρεσκάδα λιακάδα

μικρός επιστήμων σε λίγο φανεί

ο νους μεγαλώνει γεννιέται ιδέα

με σκέψη σημαία ο νέος προβάλει

φωνή στον αέρα ξεκάθαρη μέρα

σωστός μαθητής

φρέσκο το φύλλο πράσινο δέντρο

καμάρι με ρίζες γερές στην πλαγιά

κι ο έφηβος κείνος μορφή του στο κέντρο

το κάδρο ποζάρει τιμή στη γενιά

η φύση καμάρι το νέο βλαστάρι

μικρέ μου, κρατήσου ανάστημα έχεις

για μας να προσέχεις το μέλλον μας είσαι

όπου κι αν είσαι χίλιες ευχές.

# data[].attributes.headline
Έφηβος 1 , 1 ΓΕΛ Μεσολογγίου

# data[].attributes.subject
Έφηβος 1 , 1 ΓΕΛ Μεσολογγίου

# data[].attributes.body
Είμαι χαρούμενη όταν είμαι με τους φίλους και την οικογένειά μου. Αν και οι περισσότεροι στην ηλικία μου μπορούν τον εαυτό τους να τον φανταστούν να ασχολείται με κάτι στο μέλλον, εγώ νιώθω ότι τίποτα δεν με εντυπωσιάζει για να το ακολουθήσω. Και αν υπάρχει κάτι που με αγχώνει είναι καθαρά αυτό. Πολλοί λένε ότι έχω ακόμα αρκετό χρόνο για να σκεφτώ τι θα κάνω στη ζωή μου όμως εγώ νιώθω μέρα με την μέρα να τελειώνει.

Υπάρχουν κάποιες συμπεριφορές που μπορώ να πω ότι με ενοχλούν όπως να σου μιλάνε άσχημα θεωρώντας ότι είναι ανώτεροι και άμα τολμήσεις να τους απαντήσεις ανάλογα βρίσκουν τον τρόπο να σε μειώσουν.

Προτιμώ να μιλάω, κάτι που ίσως δεν είναι απόλυτα σωστό, αλλά δεν λέω όχι άμα κάποιος θέλει να μου μιλήσει. Ζητάω συγνώμη μόνο όταν πραγματικά έχω κάνει λάθος και όχι επειδή είμαι ευγενικός άνθρωπος.

Με την παρέα μου νιώθω ότι μοιράζομαι ένα κομμάτι του βάρους των μαθημάτων και είναι ίσως και οι πιο χαλαρές ώρες της ημέρας για εμένα.

# data[].attributes.headline
Αγγελική 1ο λύκειο Μεσολογγίου

# data[].attributes.subject
Αγγελική 1ο λύκειο Μεσολογγίου

# data[].attributes.body
Είμαι χαρούμενη που έχω την οικογένεια μου,και τους φίλους μου και στηρίζουμε ο ένας τον άλλο.

Στο μέλλον θα ήθελα να εκπληρώσω το μεγαλύτερο μου στόχο και γίνω στρατιωτικός γιατρός.

Με αγχώνει όταν σκέφτομαι πως δε θα πετύχω και όλες μου οι προσπάθειες θα πάνε χαμένες

Δε μου αρέσει να με υποβιβάζουν και να μου φέρονται άσχημα χωρίς να έχω δώσει δικαιώματα

Στη σημερινή κοινωνία δε μου αρέσουν πολλά πράγματα όπως η επικράτηση της αδικίας,του ρατσισμού,του μίσους και της βίας. Θεωρώ απαραίτητο να ευαισθητοποιειθούμε όλοι μας ναι να συμβάλλουμε στη δημιουργία μιας ειρηνικής και δίκαιας κοινωνίας,που θα κυριαρχεί η αγάπη και η ενσυναίσθηση μεταξύ των ανθρώπων.

Προτιμώ πρώτα να ακούω και μετά να μιλάω.

Ζητάω εύκολα συγγνώμη και συγχωρώ εύκολα πιστεύοντας πως όλοι κάνουμε λάθη και όλοι αξίζουμε μια δεύτερη ευκαιρία.

Με τη παρέα που περνάω υπέροχα και όταν είμαι μαζί τους ξεχνάω όλα μου τα προβλήματα. Μοιραζόμαστε τους προβληματισμούς μας,τις απορίες μας και βοηθάμε και ενθαρρύνουμε ο ένας τον άλλον.

# data[].attributes.headline
Διονύσης, πάω Πρώτη Λυκείου στο Λύκειο Αιτωλικού στο τμήμα Α2.

# data[].attributes.subject
Διονύσης, πάω Πρώτη Λυκείου στο Λύκειο Αιτωλικού στο τμήμα Α2.

# data[].attributes.body
Για να είμαι χαρούμενος θέλω λίγα πράγματα όπως να κοιμηθώ καλά, να πάει καλά η ημέρα μου και να περάσω δημιουργικό χρόνο με τους φίλους μου. Έχω ένα όνειρο που δεν το έχω πει σε κανέναν, πάντα μου άρεσε να μαγειρεύω και θέλω κάποια στιγμή στο μέλλον να ανοίξω το δικό μου εστιατόριο. Γενικά δεν είμαι αγχώδης άνθρωπος και δεν με ενοχλεί κάτι αυτή τη στιγμή της ζωής μου. Δεν θέλω να αναφέρω ονόματα των φίλων μου αλλά αυτό που δεν μου αρέσει σε αυτούς είναι ότι καπνίζουν αλλά το καλό είναι ότι δεν με πιέζουν να κάνω και εγώ. Από την κοινωνία θα ήθελα να αλλάξω τον τρόπο που αντιμετωπίζουν τα παιδιά που δέχτηκαν ή δέχονται ακόμα βία στο σχολείο. Εννοώ ότι δεν τα βοηθούν με το σωστό τρόπο έτσι ώστε να « πατήσουν » πάλι στα πόδια τους.Αν είχα να επιλέξω ανάμεσα στο να ακούω τον άλλον ή να του μιλάω θα επέλεγα να ακούω όχι για κάποιο ιδιαίτερο λόγο αλλά μου αρέσει να ακούω τις σκέψεις και τις ιδέες των άλλων. Σαν χαρακτήρας πιστεύω ότι είμαι αυτός που θα ζητήσει πρώτος συγνώμη αλλά αυτός ο χαρακτήρας αλλάζει στους πολύ κοντινούς μου ανθρώπους. Έχω δημιουργήσει μια σχέση αγάπης (οικογενειακή ή φιλική) με αυτούς και έχω την άνεση να ζητήσω την συγνώμη τους. Πιστεύω ότι για να περάσω εγώ καλά με την παρέα μου θα πρέπει να είναι αυτοί καλά, δηλαδή, αν δεν « έχουν ξυπνήσει » καλά δεν θα περάσουν καλά. Εννοώ ότι είναι σημαντικό οι φίλοι μου να περνούν ωραία για να περάσω και εγώ ωραία.

# data[].attributes.headline
Κατερίνα,1 ΓΕΛ Μεσολογγίου 

# data[].attributes.subject
Κατερίνα,1 ΓΕΛ Μεσολογγίου 

# data[].attributes.body
Tί θα κάνουν οι νεώτατοι, οι ωραίοι,
με την τραγικήν εφηβεία,
ραγισμένο κρύσταλλο της ψυχής,
αφανισμένο λουλούδι, άγουρο χαλασμένο καρπό,
κίτρινο της αυγής χρώμα μελαγχολικό;
Aρχίζει μέρα συννεφιασμένη,
μ’ αδιέξοδον ουρανό, βαρύ, φορτωμένο
καταιγίδες φανερές κι ύπουλες.

Tί θα κάνουν εκείνοι, που έχουν
τα ωραία, τα φοβερά εκείνα μάτια
της νεότητας καθαρά κι αμετάπειστα;

Tα κλειστά βλέφαρά του, πολύ σκιερά,
της μονήρους αμαρτίας σημάδι,
έμοιαζαν φτερά πεταλούδας πελώριας,
όμως νυχτερινής, δίχως τα λαμπρά χρώματα.
Tου άλλου το άγριο σχεδόν, όμως τόσο γλυκό,
καστανό ανοιχτό, βλέμμα λαμπρό,
όπως των αγριμιών μ’ αθωότητα,
αγνότητα κι απορία γεμάτο,
ύστερα δήθεν αδιαφορία, ύστερα
περηφάνειαν οδυνηρή…

Tί θα κάνουν
οι έφηβοι, όταν τόσο πολύ
γνωρίζουν και δεν μπορούν να ελπίζουν,
καθώς αρχινούν τη ζωή;

Λαχταράν ουρανό, καθαρό φως
και στον γαλάζιο πόντο ν’ αρμενίσουν
ελεύθεροι να πιστέψουν ζητούν
στην ανθρώπινη δύναμή τους ακέρια.
Tους έταξαν την πλήρη ελευθερία,
η θυσία του αίματος να πληρωθεί.
Πιο βαριά η δουλειά τούς δένει
κι η προσπάθεια που αυξαίνει επίπονη,
δεν αφήνει το άνθισμα ευτυχίας καλής.
Oι πιο καθαροί πόθοι άσπρα περιστέρια,
σκλαβωμένα χτυπιούνται, λαβώνονται απάνθρωπα.
Tί ξέρουν αυτοί και δεν μιλούν;
Ποιά σκληρότητα έμαθαν;

(Ζωής Καρέλλη, «νεότητα δύσκολων χρόνων»)

# data[].attributes.headline
Άννα Μαρία, 1ο Λύκειο Μεσολογγίου Α3 

# data[].attributes.subject
Άννα Μαρία, 1ο Λύκειο Μεσολογγίου Α3 

# data[].attributes.body
Αυτό που με κάνει χαρούμενη είναι να βρίσκομαι με αγαπημένα μου πρόσωπα. Στο μέλλον θα ήθελα να σπουδάσω φαρμακευτική και να πετύχω τους στόχους μου.

Κάτι που μου προκαλεί άγχος τελευταία είναι το σχολείο και τα μαθήματα .

Κάποια χαρακτηριστικά των συνομηλίκων μου που δεν μου αρέσουν είναι να μην είναι ειλικρινείς και να με αφήνουν στην απέξω .

Κάτι που θα ήθελα να αλλάξω στην κοινωνία θα ήταν να μειωθεί η πίεση που ασκούν στους σημερινούς εφήβους ώστε να μπορέσουν να ζήσουν την ζωή τους και να δημιουργήσουν αναμνήσεις που θα θυμούνται όλη τους την ζωή .

Προσωπικα μου αρέσει να εκφράζω την άποψή μου σε μια συζήτηση. Γενικά ζητάω εύκολα συγνώμη ακόμα και αν δεν φταίω επειδή δεν μου αρέσει να είμαι σε σύγκρουση με κάποιο αγαπημένο μου πρόσωπο.Τέλος, περνάω πολύ καλά με την παρέα μου αν και υπάρχουν και κάποια προβλήματα μερικές φορές μεταξύ μας .

# data[].attributes.headline
Βαλέρια, Γενικό Λύκειο Αιτωλικού Α2.. 

# data[].attributes.subject
Βαλέρια, Γενικό Λύκειο Αιτωλικού Α2.. 

# data[].attributes.body
Δεν έχω πάρα πολλές φίλες... Από μικρό κοριτσάκι ήμουν αντικοινωνική και δεν εκανα γνωριμίες ευκολα.. Δεν υπήρχε καποιος συγκεκριμένος λόγος έτσι ήταν και είναι ο χαρακτήρας μου... Αν και υπήρχαν φάσεις της ζωής μου που σκεφτόμουν "γιατί να είμαι διαφορετική", " γιατί όλοι έχουν φίλους και όχι εγώ " , "έχω κάτι και δεν με κανουν παρέα;"... Χιλιες σκέψεις πέρναγαν από το μικρό μου μυαλουδάκι... Τώρα που μεγάλωσα και βλέπω τα πράγματα από μια άλλη οπτική γωνία αναγνωρίζω πως από την μια φταίω και εγώ και όχι μόνο οι άλλοι... Έφτασα Λύκειο και ζήτημα να έχω 2-3 φίλες σταθερές και με τις οποίες δεν βγαίνω κιόλας, αλλά δεν με πειράζει ,μπορεί να ακούγεται παράξενο αλλά δεν αναζητώ φιλίες νιώθω πως δεν μου χρειάζονται καθώς μεγάλωσα μόνη μου... " θα'μαι καλά " αυτό λέω στον εαυτό μου..... Πιστευω πως ο τόσο ευαίσθητος χαρακτήρας που έχω διαμορφώσει από μικρό παιδί είναι ουσιαστικά ένα "τραυμα" καθώς από μικρή δεν είχα κάποιον για να μιλήσω για όσα με απασχολούν, δεν είχα κάποιον να με συμβουλευει και να δείχνει πως νοιάζεται για εμενα (εκτός της οικογένειας)... Γι'αυτό στα σχολικά μου χρόνια είμαι προσκολλημένη στους καθηγητές μου καθώς είναι οι μόνοι άνθρωποι που πίστεψαν σε εμενα, με βοήθησαν, με συμβουλεψαν, νοιαστηκαν πραγματικά, με άκουσαν και το κυριότερο απ'όλα, ξέρουν όλα μου τα προβλήματα, οτιδήποτε με απασχολεί και μερικοί προσπάθησαν και προσπαθουν με νυχια και με δόντια να με κανουν "καλά"... Μπορεί πλέον να μην τους έχω καθηγητές αλλά θα μείνουν χαραγμένοι για πάντα μέσα στη καρδια μου γιατί με έκαναν να νιώθω ζωντανή! Τους χρωστάω ένα τεράστιο ευχαριστώ για όλα!

# data[].attributes.headline
Ναγιάντα, Γενικό Λύκειο Αιτωλικού, Α2.

# data[].attributes.subject
Ναγιάντα, Γενικό Λύκειο Αιτωλικού, Α2.

# data[].attributes.body
Κατά την εφηβεία ο κυριότερος παράγοντας της αλλαγής συμπεριφοράς των εφήβων είναι το άγχος.Οι αποφάσεις που καλούνται οι έφηβοι να πάρουν για το επαγγελματικό τους μέλλον, οι απότομες αλλαγές της διάθεσης,η κατάχρηση ουσιών και ποτών είναι κάποια από τα επιπλέον θέματα που τους προκαλούν άγχος.Η συνηθισμένη δυσκολία,θα έλεγα,που αντιμετωπίζουν είναι η κατάχρηση ουσιών και ποτών. Δηλαδή,οι έφηβοι από περιέργεια δοκιμάζουν νέα πράγματα και ξεκινούν με την κατάχρηση ουσιών και αλκοολούχων ποτών ως διασκέδαση,που αργότερα δυσκολεύονται να το ελέγξουν.Η πίεση, επίσης,και οι απαιτήσεις των καθηγητών σχετικά με τα μαθήματα έχουν ως αποτέλεσμα να "διαλύουν" ψυχολογικά τον έφηβο.Συνεπώς, πρέπει να βρεθεί μία λύση για όλα τα παραπάνω προβλήματα και οι γονείς να επιδιώκουν να συζητούν με τα παιδιά τους τις ανησυχίες που τα απασχολούν.

# data[].attributes.headline
Μαθήτρια 1ου Γελ Μεσολογγίου 

# data[].attributes.subject
Μαθήτρια 1ου Γελ Μεσολογγίου 

# data[].attributes.body
Χαρούμενη με κάνει να παρευρίσκομαι με άτομα πού αγαπάνε με νοιάζονται και θέλουν το καλό μου.

Στο μέλλον δεν έχω πάρει απόφαση τι θέλω να γίνω,το μόνο σίγουρο είναι οτι θέλω να μετακομίσω εκτός Μεσολογγίου.

Πολλά πράγματα μου προκαλούν άγχος τελευταία,όχι μόνο το σχολείο άλλα και στη προσωπική μου ζωή.

Υπάρχουν αρκετά χαρακτηριστικά συνομηλίκων μου που με δυσαρεστούν,λαμβάνω όμως υπόψιν οτι όλοι μας ήμαστε ακόμη παιδιά με τα δικά μας προβλήματα και δυσκολίες.

Είμαι άνθρωπος πού λατρεύει να ακούει τους άλλους,ειδικά όταν είναι ένα καινούργιο πρόσωπο και μπαίνω στην διαδικασία να μάθω πτυχές του χαρακτήρα του.

Ζητάω συγνώμη μόνο σε άτομα που το αξίζουν

Όταν είμαι με τους φίλους μου ξεχνάω όλα τα προβληματά μου.Νιώθω πολύ τυχερή που έχω άτομα σαν τους φίλους μου στην ζωή μου,γιατί εκτός απ'ότι περνάμε καλά όταν ήμαστε μαζί,συμπαραστεκόμαστε και βοηθάμε ο ένας τον άλλον όσο μπορούμε

Τότε και μόνο τότε μπορείς να διακρίνεις ποιός είναι πραγματικά φίλος...

# data[].attributes.headline
Ζωή, Γενικό Λύκειο Αιτωλικού, Α2

# data[].attributes.subject
Ζωή, Γενικό Λύκειο Αιτωλικού, Α2

# data[].attributes.body
Η εφηβεία αποτελεί περίοδος της ζωής του ανθρώπου που βρίσκεται ανάμεσα στη παιδική ζωή και στην ωριμότητα. Ως έφηβοι βιώνουμε πνευματικές, βιολογικές και κοινωνικές αλλαγές για αυτό και ο αριθμός των προβλημάτων των οποίων πρέπει να αντιμετωπίσουμε αυξάνεται συνεχώς. Αρχικά, το πρόγραμμα μας είναι εξαιρετικά επιβαρυμένο λόγω των αμέτρητων εργασιών του σχολειού και του φροντιστηρίου (κύριος στόχος: επιτυχία στις πανελλαδικές εξετάσεις) με αποτέλεσμα να έχουμε σχεδόν μηδαμινό ελεύθερο χρόνο για να κάνουμε πράγματα που αγαπάμε, και κυρίως εμείς οι μαθητές που παίρνουμε το σχολειό στα σοβαρά. Επιπλέον, βρισκόμαστε στη περίοδο  όπου ολοκληρώνεται σίγα σιγά η προσωπικότητα μας, για αυτό θα πρέπει να συνυπάρχουν και να καλλιεργούνται αρμονικά οι παρακάτω τρεις πλευρές: η εξωτερική εμφάνιση, το ήθος, και το πνεύμα. Λόγω όμως των αμέτρητων κοινωνικών στερεότυπων και απαιτήσεων, ως έφηβοι συνήθως αμελούμε την καλλιέργεια των ηθικών μας άξιων και του πνεύματος. Παρόλο αυτά, προσπαθούμε να ανταπεξέλθουμε όσο μπορούμε σε όλες τις απαιτήσεις (σε συνδυασμό με το άγχος μας) ώστε στο μέλλον να γίνουμε οι καλύτερες εκδοχές του εαυτού μας.

# data[].attributes.headline
Ζένια,Γενικό Λύκειο Αιτωλικού ,Α2

# data[].attributes.subject
Ζένια,Γενικό Λύκειο Αιτωλικού ,Α2

# data[].attributes.body
Η εφηβεία είναι μία σημαντική περίοδος στη ζωή κάθε ανθρώπου, αλλά ιδιαίτερα αγχωτική κυρίως στα χρόνια του Λυκείου.Τα παιδιά ξεκινούν έναν δύσκολο αγώνα προετοιμασίας για τις Πανελλήνιες παλεύοντας με ένα απάνθρωπο σύστημα εξετάσεων.Απίστευτα μεγάλη ύλη , πολλές ώρες φροντιστηρίων, εξαντλητικό διάβασμα. Τρία ατελείωτα και αγχώδη χρόνια με κορύφωση την Γ´Λυκείου.Και με το άγχος να αποτελεί τροχοπέδη σε αυτή την προσπάθεια. Πόσα παιδιά απέτυχαν, γιατί δε μπόρεσαν να ανταπεξέλθουν και να ξεπεράσουν το άγχος τους .Και πόσο άδικο, τελικά ,όλη αυτή η προσπάθεια να κρίνεται από μία τρίωρη εξέταση;

# data[].attributes.headline
Λαμπρινή, ΓΕΛ Ευηνοχωρίου Α1

# data[].attributes.subject
Λαμπρινή, ΓΕΛ Ευηνοχωρίου Α1

# data[].attributes.body
Για εμένα η εφηβεία είναι μια περίοδος της ζωής μου η οποία είναι το καλύτερο αλλά ταυτόχρονα το δυσκολότερο στάδιο στη ζωή μου. Δεν μπορεί εύκολα να καταλάβει κανείς πόσο δύσκολο και αγχωτικό είναι να προσπαθείς να είσαι τέλειος, να έχεις καλούς βαθμούς έτσι ώστε να καταφέρεις να περάσεις στη σχολή που επιθυμείς, κάνοντας τις σωστές επιλογές. Στη σημερινή κοινωνία με ενοχλεί ο ρατσισμός και η αδυναμία του κόσμου να καταλάβει ότι όλοι είμαστε ίσοι , ανεξαρτήτως θρησκείας και εθνικότητας.

# data[].attributes.headline
Κωνσταντίνα, ΓΕΛ Ευηνοχωρίου

# data[].attributes.subject
Κωνσταντίνα, ΓΕΛ Ευηνοχωρίου

# data[].attributes.body
Αυτό που με κάνει χαρούμενη είναι να περνάω χρόνο με τα άτομα που αγαπώ. Αυτό που με αγχώνει το τελευταίο διάστημα είναι μήπως αποτύχω στους στόχους που θέτω και πάει όλη μου η προσπάθεια χαμένη. Η κοινωνία μας πλέον έχει γίνει άδικη και συχνά η επικαιρότητα μάς μιλά για βία και ρατσισμό. Έχει χαθεί η αγάπη για τον συνάνθρωπο. Θα ήθελα όλο αυτό να αλλάξει και να κυριαρχεί η δικαιοσύνη και η αγάπη. Μου αρέσει και να ακούω και να μιλάω, ώστε και να λαμβάνω πληροφορίες και να εκφράζω την άποψή μου. Οι φίλοι μου είναι ένας τρόπος διαφυγής από το άγχος και περνάω ευχάριστα μαζί τους, παίρνοντας και δίνοντας συμβουλές ή κάνοντας αστεία.

# data[].attributes.headline
Άγγελος, ΓΕΛ Ευηνοχωρίου Α1

# data[].attributes.subject
Άγγελος, ΓΕΛ Ευηνοχωρίου Α1

# data[].attributes.body
Χαρούμενο με κάνει η οικογένειά μου, οι φίλοι μου, το ποδόσφαιρο και η μουσική. Περνάω ωραία όταν είμαι με φίλους.

Από μικρός μου άρεσε να βοηθάω τους άλλους γι' αυτό θέλω να περάσω και Ιατρική, για να συνεχίσω να κάνω αυτό που μου αρέσει.

Με αγχώνουν πολύ οι πανελλαδικές, καθώς δεν θέλω οι προσπάθειες μου να πάνε στράφι.

Πλέον λίγοι είναι αυτοί που μπορείς να εμπιστευτείς πραγματικά και να ξέρεις ότι πάντα θα είναι ειλικρινείς μαζί σου. Λείπει η ειλικρίνεια και η εμπιστοσύνη από τους συνομήλικούς μου.

Θα ήθελα στην κοινωνία να μην υπάρχουν φαινόμενα ρατσισμού.

Μου αρέσει να μιλάω συνέχεια και να με ακούνε οι φίλοι μου, αν και μερικές φορές μιλάω παραπάνω από ότι θα έπρεπε.

Ζητάω συγγνώμη πολλές φορές, αν έχω φταίξει και αν είναι άτομα για τα οποία νοιάζομαι και με νοιάζονται πραγματικά. Πιστεύω όμως πως ο οποιοσδήποτε αξίζει μια δεύτερη ευκαιρία, γιατί είμαστε άνθρωποι.

Όταν είμαι με την παρέα μου, περνάω ωραία ειδικά το καλοκαίρι.

# data[].attributes.headline
Θανάσης Α2,ΓΕΛ ΕΥΗΝΟΧΩΡΙΟΥ

# data[].attributes.subject
Θανάσης Α2,ΓΕΛ ΕΥΗΝΟΧΩΡΙΟΥ

# data[].attributes.body
Χαρούμενο με κάνει όταν περνάω χρόνο με την οικογένειά μου και με τους φίλους μου.Επίσης χαρούμενο με κάνει η αγαπημένη μου ομάδα(ο Παναθηναϊκός) όταν κερδίζει.

Όταν μεγαλώσω θα ήθελα να γίνω αστυνομικός διότι μου αρέσει να βοηθάω και να προστατεύω τους ανθρώπους.

Το μόνο πράγμα που με αγχώνει είναι αν θα γράψω καλά στις πανελλήνιες εξετάσεις διότι δεν θέλω να πάει χαμένος ο κόπος μου.

Δεν είμαι άνθρωπος που ζητάω εύκολα συγγνώμη διότι νομίζω ότι σε όλα έχω εγώ δίκιο.

# data[].attributes.headline
Τέτα,Α2, ΓΕΛ ΕΥΗΝΟΧΩΡΊΟΥ

# data[].attributes.subject
Τέτα,Α2, ΓΕΛ ΕΥΗΝΟΧΩΡΊΟΥ

# data[].attributes.body
Χαρούμενη με κάνει η διασκέδαση με την παρέα μου και με την οικογένειά μου ,η εξέλιξή μου στο σχολείο και οι εκδρομές.

Ο μελλοντικός μου σκοπός είναι να περάσω σε μια σχολή που θέλω, να βρω μια δουλειά που να μου ταιριάζει και να μου αρέσει και να ανεξαρτητοποιηθώ για να μην συνεχίσω ακόμα και στο μέλλον να επιβαρύνω τους γονείς μου οικονομικά.

Προτιμώ και να ακούω τον άλλον και να μιλάω για να δημιουργηθεί διάλογος έτσι ώστε να μην μιλάει ο καθένας μόνος του και να ακούμε διαφορετικές απόψεις από όλους.

Η αλήθεια είναι ότι δύσκολα ζητάω συγνώμη από τους δικούς μου ακόμα και όταν φταίω, αλλά στην τελική άμα χρειαστεί για να μην χαλάσουν οι σχέσεις μας θα ζητήσω.

# data[].attributes.headline
Μαρία Α2, Γελ Ευηνοχωρίου

# data[].attributes.subject
Μαρία Α2, Γελ Ευηνοχωρίου

# data[].attributes.body
Κάτι που με κάνει χαρούμενη είναι να βγαίνω με την παρέα μου και να κάνουμε διάφορα πράγματα μαζί. Επιπρόσθετα με κάνει χαρούμενη να τα πηγαίνω καλά και να εξελίσσομαι στα μαθήματα μου.

Ονειρεύομαι να περάσω στην αστυνομία διότι μου αρέσει να βοηθάω τους ανθρώπους όπου μπορώ να συντρέχω και να προσφέρω ασφάλεια στους συμπολίτες μου.

Επιπλέον, αυτό που δεν μου αρέσει να βλέπω στους συνομηλίκους μου είναι συμπεριφορές ανάρμοστες για αυτούς.

Επίσης κάτι που με αγχώνει αφάνταστα είναι οι πανελλήνιες εξετάσεις από τις οποίες θα κριθεί το μέλλον μου.

Συγγνώμη ζητώ όταν βλέπω ότι σε ένα θέμα έχω άδικο και είμαι λάθος τότε μόνο θα ζητήσω.

Τέλος στην κοινωνία μας δεν μου αρέσει ο ξεπεσμός την χώρας μου.